Document ID: /roh_data/filtered/fineweb-2-filterrobots_roh.jsonl.gz/30143

En il vest da l'Afganistan moran pliras persunas pervi da inundaziuns andetgas suenter plievgia intensiva. Tenor indicaziuns da las autoritads sajan almain 17 persunas mortas. Passa 500 chasas èn vegnidas destruidas.
L'organisaziun caritativa World Vision tema che las mal'auras han consequenzas per pliras 10'000 persunas. Quai pegiureschia anc la situaziun ch'è gia schliatta en il pajais. L'onn passà avevan tschients millis persunas stuì bandunar la regiun pervi da la setgira.
Gia l'entschatta mars hai dà inundaziuns en l'Afganistan. La racolta da furment è periclitada.
RR novitads 12:00